Tradició i cultura valenciana a la Festa del Porrat d'Alaquàs
13/05/2019

# Tradició i cultura valenciana a la Festa del Porrat d'Alaquàs

*   13/05/2019
*   [Festes](/categoria/12/0/festes)
*   [Imprimir](#)
*   Compartir
*    https://www.alaquas.org/documento.asp?id\_do=17390

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F17390%2F0&title=Ajuntament%20d%27Alaqu%C3%A0s.%20Premsa.Tradici%C3%B3%20i%20cultura%20valenciana%20a%20la%20Festa%20del%20Porrat%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/17390/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2019/2/17390/13052019img_7546_1_Form_4.jpg)](https://www.alaquas.org/ficheros/documentos/2019/2/17390/13052019img_7546_1_Form_10.jpg "<a href='https://www.alaquas.org/ficheros/documentos/2019/2/17390/13052019img_7546_1_Form_10.jpg' target=_blank><i class='fa fa-external-link' aria-hidden='true'></i>.Tradició i cultura valenciana a la Festa del Porrat d'Alaquàs</a>")

Els actes en honor al patró d'Alaquàs començaren el passat 1 de maig amb la festivitat religiosa. La Festa del Porrat, la part lúdica, ha tingut lloc els dies 10,11 i 12 de maig

Alaquàs ha celebrat de l’1 al 12 de maig la Festa del Porrat en honor a Sant Francesc de Paula, patró del municipi. Enguany es commemora el 500 aniversari de la seua canonització.

L’agenda d’activitats previstes per a l’ocasió arrancava el passat dimecres 1 de maig amb el tradicional trasllat del sant en un acte organitzat per l’Orde Mínima Seglar. A continuació va tindre lloc la tradicional ofrena al Beat Gaspar Bono amb la col·laboració de l’associació El Clau i la clavariessa major de les festes del Beat. Ja de vesprada es celebrava la processó.

La part lúdica de la festa es va iniciar el divendres 10 de maig, al Parc del Roser, amb la inauguració de la Fira del Porrat a càrrec de l’Alcaldessa d’Alaquàs, Elvira García Campos, junts als  regidors i regidores, l’Orde Mínima Seglar i la Penya el Foc 2000. La cita va comptar a més amb l’acompanyament musical del tabal i la dolçaina.

La inauguració va donar pas a una completa programació que ha recuperat la tradició i la cultura valenciana amb activitats per als més menuts, jocs tradicionals, globotà, cucanyes, pinta cares, sopars populars i les actuacions musicals del Grup de Dansa Alham i el Grup l’Olivar. No va faltar a més, el diumenge, la tradicional benedicció i repartiment  de les calderes d’arròs amb  fesols i naps. La cita va comptar amb una important afluència de públic que va voler tastar aquest plat típic de la gastronomia de l’horta. Enguany s’han repartir 4000 racions.

La festa va finalitzar de vesprada després de la tradicional missa i el novenari al que va seguir el trasllat de la imatge de Sant Francesc de Paula a la seua capella, situada al Passatge Amadeu Aguilar. A les 23 hores es va realitzar la Clausura Oficial del Porrat 2019.